**TURISTIČKA ZAJEDNICA GRADA GOSPIĆA**

 OBJAVLJUJE **NATJEČAJ ZA**

 **„NAJLJEPŠE FOTOGRAFIJE GRADA GOSPIĆA“**

**Opće odredbe**

Natječajem se uređuju uvjeti i pravila za izbor najbolje fotografije motiva Grada Gospića sa okolicom.

Natječaj je otvoren za sve fotografe, amatere i profesionalce, punoljetne građane Republike Hrvatske, te foto klubove s područja Republike Hrvatske. Sudionici foto natječaja su ravnopravni.

Slanjem fotografija svi sudionici ovoga natječaja potvrđuju prihvaćanje svih navedenih uvjeta i pravila.

**Tema natječaja**:Traži se najbolja fotografija Grada Gospića. ( Kulturni događaj, pejzaž,akcijska fotografija, turistička fotografija,prirodne ljepote.)

**Veličina fotografije**

Preporučljivo je fotografije snimiti u rezoluciji od minimalno 3000 pixela (po dužoj strani fotografije), minimalno 300 dpi, u JPEG (.jpg) formatu. Pojedinačna fotografija može biti maksimalne veličine 25 MB. Ukoliko fotografija nije zadovoljavajuće kvalitete, neće ući u izbor.

**U prijavnici je potrebno ispuniti sljedeće podatke:**

-Ime i prezime autora/ice

-Foto klub (ako da, koji)

-Adresa

-Kontakt telefon

-Kontakt e-mail (osobito ukoliko se razlikuje od onoga s kojega su radovi poslani)

-Popuniti tablicu s nazivima fotografija (redni broj, naziv fotografije, šifra)

-Elektronski poslana prijavnica smatra se potpisanom. Prijava na natječaj je bez naknade.

**Obrada fotografija**

Obrada fotografije u programima za uređivanje fotografije dopuštena je do mjere koja ne narušava i ne mijenja osnovni smisao snimljenog sadržaja. Fotografije se ne smiju obilježavati potpisima, oznakama, vodenim žigovima, identifikacijskim obilježjima autora i sl.

**Slanje radova**

Radovi se šalju elektronskim putem na adresu:

t.z.gospica@gs.t-com.hr ili ispisane na veličini 20 x 30 cm ili na CD-u na adresu Turističke zajednice Grada Gospića,Bana Ivana Karlovića 1, 53000 Gospić,

zaključno do **20.9.2015. (Pobjednici će biti objavljeni u sklopu manifestacije Volim Hrvatsku-Volim svoj Grad, Jesen u Lici 2015.)**

Ispunjavanjem prijavnice i slanjem fotografija sudionik prihvaća sve uvjete ovog natječaja.

**Ocjenjivanje**

Fotografije za izložbu, kao i one za nagrade, odabrat će Povjerenstvo izabrano od strane organizatora. Sve odluke povjerenstva su konačne i neopozive. Povjerenstvo će radove ocjenjivati po ideji, tehničkoj kvaliteti, realizaciji, zanimljivosti i kvaliteti prikaza zadane teme. Ukoliko

povjerenstvo ocijeni da niti jedan od pristiglih radova ne udovoljava uvjetima i pravilima natječaja ili ne ispunjava kriterije ocjenjivanja, organizator zadržava pravo da ne izabere niti jedan rad.

Povjerenstvo će fotografije ocjenjivati bez saznanja o autoru/ici. Ime autora/ice će biti poznato djelatniku/cima organizatora zaduženima za zaprimanje fotografija. O ishodu ocjenjivanja sudionici će biti obaviješteni elektronskim putem.

**Nagrade**

Nakon provedenog natječaja, povjerenstvo će izabrati tri najbolje fotografije i nagraditi ih novčanim nagradama.

1.mjesto 1.500,00 kn

2.mjesto 800,00 kn

3. mjesto 500,00 kn

**Korištenje fotografija**

Organizator pridržava pravo korištenja nagrađenih fotografija za potrebe promocije Grada Gospića, a autori se odriču prava na autorsku naknadu. Osim nagrađenih fotografija, organizator može koristiti fotografije u suglasnosti s autorom.

**Završne odredbe**

Svaki autor/ica snosi osobnu odgovornost za sadržaj (motiv i osobe) poslanih fotografija. Organizator zadržava pravo za eventualnim izmjenama uvjeta natječaja, o čemuje dužanpravodobno obavijestiti javnost na istim medijima kojima je objavljen i sam natječaj.

Sudjelujte i Vi u stvaranju najljepših fotografija našega grada.